**Օգյուստ Քլեզինգեր** (անգլ.՝ Auguste Clésinger) (հոկտեմբերի 22, 1814(1814-10-22), Բեզանսոն - հունվարի 5, 1883(1883-01-05), Փարիզ, Ֆրանսիա), 19-րդ դարի ֆրանսիացի նկարիչ, քանդակագործ։

Կենսագրություն
--------------

 Լեդան և կարապը, Պիկարդիա, Ամյենի թանգարան 
Օձի կծած կինը, 1847 թվական, Օրսե թանգարան
Օգյուստ Քլեզինգերը ծնվել է Ֆրանսիայի Դու դեպարտամենտի և Ֆրանշ-Կոնտե տարածաշրջանի վարչական կենտրոնի Բեզանսոն քաղաքում։ Նրա հայրը ՝ Ջորջ-Ֆիլիպը, քանդակագործ էր, ումից նա արվեստի առաջին դասերն է ստացել։ Օգյուստի աշխատանքը՝ *Ժյուլ դե Վալդահոն վիկոնտի կիսանդրին* , առաջին անգամ ցուցադրվել է 1843 թվականին Փարիզյան սալոնում, իսկ վերջին անգամ 1864 թվականին։ 

Պեր Լաշեզ գերեզմանատուն, պեոզիայի և երաժշտության մուսա Եվտերպեի քանդակը Շոպենի գերեզմանաքարի վրա
1847 թվականին Քլեզինգերը մի քանդակ է ստեղծում *Օձի խայթած կինը*, որի մեծ սենսացիա է առաջացնում։ Այդ քանդակի բնորդուհին է եղել ֆրանսիացի նկարչուհի, մոդել, գրական սալոնի տիրուհի Ապոլոնիա Սաբատյեն, ով մտերմիկ հարաբերությունների մեջ է եղել Հյուգոյի, Շառլ Օգյուստեն դը Սենտ-Բյովի, Թեոֆիլ Գոթիեի, Գյուստավ Ֆլոբերի, Ալեքսանդր Դյումայի, Էդմոն Գոնկյուրի, (նա Ապոլոնիային *Նախագահ* մականունն է տվել, որը հետագայում տարածվել է այդ շրջանում), Էկտոր Բեռլիոզի, Էդուարդ Մանեի, Գյուստավ Դորեի, Շառլ Բոդլերի և այլոց հետ, ովքեր հաճախ էին լինում նրա սալոնում։ Քանդակի գեղեցկությունը հատկապես բարձր է գնահատել Թեոֆիլ Գոթիեն։

1847 թվականին նա ամուսնացել է ֆրանսիացի գրող Ժորժ Սանդի դստեր ՝ Սոլանժ Դյուդեվանի հետ։ Երկու տարի անց, 1849 թվականին ամուսնական զույգն աղջիկ է ունեցել։ Նրանց ամուսնությունը կարճատև է եղել։ 1855 թվականին ամուսնալուծությունից կարճ ժամանակ անց մահանում է նրանց դուստրը՝ Ժաննան։

Քանդակագործը մահացել է 1883 թվականի հունվարի 5-ին։ Թաղված է Փարիզի Պեր Լաշեզ գերեզմանատանը։

Պարգևներ
--------

* Պատվավոր Լեգեոնի ասպետական խաչ շքանշան, 1849 թվական
* Պատվավոր Լեգեոնի շքանշան ՝ սպայի կոչում, 1864 թվական

Ստեղծագործական ժառանգություն
----------------------------

Քլեզինգերի գերեզմանաքարը
Օգյուստի քանդակներից են նաև հրեական ծագմամբ ֆրանսիացի դերասանուհի Էլիզա Ռաշելի կիսանդրին և Լուիզա Սավոյացու քանդակը (1851 թ.), որը տեղադրված է Լյուքսեմբուրգյան այգում։

Ֆրեդերիկ Շոպենի մահից հետո, 1849 թվականի հոկտեմբերին 17-ին քանդակագործը հանել է կոմպոզիտորի մահվան դիմակն ու ձախ ձեռքի պատճենը։ Մեկ տարի անց, 1850 թվականին Պեր Լաշեզի գերեզմանատանը գտնվող Շոպենի գերեզմանաքարի վրա Քլեզինգերը կերտում է պեոզիայի և երաժշտության մուսա Եվտերպեի քանդակը։

Պատկերասրահ
-----------

* Տառապանքների ուղինՏառապանքների ուղին
* ՈղբՈղբ
* ԱրտաշիրմումԱրտաշիրմում
* Քրիստոսի հարությունըՔրիստոսի հարությունը
* Լուիզա Սավոյացի, Լյուքսեմբուրգյան այգիԼուիզա Սավոյացի, Լյուքսեմբուրգյան այգի
* Սալոմե և ՀերովդիանՍալոմե և Հերովդիան
* Օձի խայթած կինըՕձի խայթած կինը
* Շոպենի ձախ ձեռքի պատճենըՇոպենի ձախ ձեռքի պատճենը
* Շոպեի մահվան դիմակըՇոպեի մահվան դիմակը

Արտաքին հղումներ
----------------

* Biographies of Auguste Clésinger
* Les amis de George Sand
* 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists · Find A Grave · WikiTree · Rodovid |
|  |
| Բառարաններ և հանրագիտարաններ | Բրոքհաուսի և Եփրոնի |
|  |
| 

|  Չափորոշչային վերահսկողություն |
| --- |
|  |
| BNF: 13168227h · GND: 117691453 · ISNI: 0000 0000 6651 0012 · LCCN: n2011072853 · SUDOC: 155698419 · VIAF: 7526340 · ULAN: 500030161 · WorldCat VIAF: 7526340 |

 |

 |

Ծանոթագրություններ
------------------

1. 1 2  Find A Grave — 1996.
2. 1 2  *Pingeot A.* Clésinger, (Jean-Baptiste) Auguste // *Grove Art Online* / J. Turner — [Oxford, England], Houndmills, Basingstoke, England, New York: OUP, 2017. — ISBN 978-1-884446-05-4 — doi:10.1093/GAO/9781884446054.ARTICLE.T018144
3. ↑  RKDartists (նիդերլ.)